《木兰从军》
宋代·王士元

萧娘吕姥秽青史，闺中乃有奇女子。手持军帖替爷征，黑水黄河去何驶。

风萧萧兮班马鸣，沙场谁识夫人城。数千里外爷娘泪，十二年中鼓角声。

功成露布飞驰草，女儿画上淩烟姣。明驼千里赋归来，生女反较生男好。

即今试向塞垣行，尚想当时出塞声。不知女将今何在，惟有狼烟万缕生。

作者简介：宋汝南宛丘人。王仁寿子。善丹青，兼诸家之妙。人物师周昉，山水学关仝，屋木类郭忠恕，皆精微。后以荐摄南阳从事。